ગાંધીનગર, 24 જુલાઇ : ગુજરાતના મુખ્યમંત્રી નરેન્દ્ર મોદી હાલમાં દેશના રાજકારણમાં સૌથી ટોપ પર સ્થાન ધરાવે છે. તેમની બોલવાની છટા, તેમની કાર્ય કરવાની ઢબ, લોકો સુધી પહોંચવાની તેમની વિવિધ પદ્ધતિઓ તેમને અન્ય નેતાઓ કરતા વધુને વધુ લોકપ્રિય બનાવે છે. સામાન્ય રીતે દરેક નેતા એવું ઇચ્છતો હોય છે કે તે લોકોમાં ખૂબ જ પ્રિય બને, પરંતુ કેટલાંક નેતાઓ માત્ર પોપ્યુલારીટી મેળવવા માટે જાતભાતના સ્ટંટ કરતા હોય છે અને મોદી લોકો માટે, લોકો થકી અને લોકોની વચ્ચે જઇને લોકોનું કામ કરે છે જેના પગલે તેઓ લોકપ્રિય બને છે. ગઇકાલે પણ તેમણે કંઇ આવું જ અને અન્ય નેતાઓથી સાવ અલગ કામ કર્યું હતું.